Exqrch/javanese-Komodo-pixelgpt huggingface dataset:
Slamet Haryanto Slamet Haryanto (lair 24 Januari 1938) yaiku Kepala Dinas Pendidikan dan Kebudayaan Propinsi Jawa Tengah taun 1991
Sadurungé dadi kepala dinas, dhèwèké njabat minangka Bupati Pemalang wiwit taun 1981 nganti 1991
Slamet Haryanto kuwi lulusan sosial politik UGM taun 1963, wiwit lulus sarjana dhèwèké aktif ning Papréntahan Boyolali nganti taun 1981
Pancèn kabéh kuwi diwiwiti saka ngisor, saka dadi staf biasa ning kantor Kabupaten Boyolali banjur dadi Bupati ning Pemalang
Nalika dadi bupati, dhèwèké diarani minangka bupati kang teges lan keras tumrap rakyaté
Mula nalika iku, Kabupaten Pemalang éntuk prestasi akèh
Nanging, bab kuwi ora dadèake Slamet Haryanto bombong, merga kabéh kuwi saka usahané rakyaté lan dhèwèke mung dadi "koordinator"
Slamet Haryanto iku Sarjana Muda Sosial Politik UGM Yogyakarta tahun 1963
Lulus sarjana, Slamet Haryanto uga mèlu kursus antarane Kursus Penghijauan, Kursus KB (Keluarga Berencana), Kursus Orientasi Pembangunan, Kursus Pertanahan, Kursus Pertanian dan Tarpadnas.
Soemojo Hadiwinoto Soemojo Hadiwijaya (Purwodadi Grobogan, 28 Juli 1942) ya iku Bupati Kendhal
Nggayuh jejuluk sarjana saka Fakultas Hukum lan Pengabdian Masyarakat Undip
natè dadi Sekretaris Kokar Mendagri ing Purwodadi (1969-1971)
Ketua Biro Konsultasi Hukum ing Badan Pembina Harian Kokar Mendagri Kabupatén Grobogan (1971)
Banjur Soemojo Hadiwinoto dadi anggota ngurus KORPRI ing Purwodadi (1971-1975), Ketua KORPRI ing Purwodadi (1975-1978), Ketua KORPRI ing Rembang (1978-1985), anggota Wanhat Golkar Kabupatén Rembang (1978-1984), Ketua KORPRI Kabupatén Semarang, anggota Wanhat Golkar Kabupatén Semarang
Ana akéh piagam penghargaan sing diterima Soemojo Hadiwiaya, kaya ta Piagam Penghargaan Pelaksanaan Operasi Sitarda (1973), Piagam Penghargaan Gerakan Pramuka Kwartir XI Propinsi Dati I Jawa Tengah (1983), lsp
Soemojo Hadiwijaya nikah karo Ny
Siti Aslani lan putrané ana 6 ya iku Wahyu Eko Kristianto, Wahyu Ariyanto Dwi Nugroho, Wahyu Tri Widdy Utomo, Wahyu Setiarini Nita Cahyani, Ardiyanto Heru Prasetyo, D
saiki manggon ing Jl
Pemudha Kendhal, telpon 81199 lan minangka Bupati Kendhal, Soemojo Hadiwiaya kantore ana ing Jl
Kendhal duwé akéh préstasi sing layak dibombong
Antawisè dadi pengarep guru KB kanggo masyarakat ing enggon pantè utawa dharat
Uga ana prestasi ing bidang pamiyara, ing Penas Pertasikencana wingi, sing dibabarke dening Soemojo, Kendal rayah 3 juara yaiku Juara Adon-Adon Ingon Antawis Juara Pitik Ras Undhak Nasional, juara pamiyara pitik ras pitik endhog-endhogan lan pamiyara ing Sidomukti rayah juara nasional adon-adon ingon pitik buras
Prestasi liya sing layak dicathet yaiku Kendhal kasil dadi Juara Umum LCT (Lomba Cepat Tepat) undhak Jawa Tengah.
Moh Hasbi Moh Hasbi (kalairan Aceh, 20 Januari 1939) ya iku salah sawijining tilas Bupati Boyolali periode 1984
Ing sajroné kapamarentahane, priyantun iki tau gawé Boyolali éntuk pangaji Adipura
Sanajan lair ana ing Aceh, Bupati iki ngatonaké wong Jawa kang grapyak marang bebrayan
Nalika nembé dadi bupati, akèh bebrayan kang ora precaya marang kapandhègané, mula dhèwèké namung ngandhalaké tembung kepèngin
Moh Hasbi uga dikenal amarga program kerjane "Pembangunan Waduk Ombo" kang saged ngangkat Kabupatén Boyolali "Tersenyum" ("Tertib, Èlok, Rapi, Sèhat, Nyaman untuk Masyarakat")
Moh Hasbi yaiku Alumnus Secapa, Susiapa (1977), Seskoad (1978) tau éntuk pangaji antarané Satya Lencana Penegak (1969), Satya Lencana Kesetiaan wolung taun (1967), Satya Lencana Pembangunan mligine Koperasi (1989), lan Satya Lencana Wira Karya KB (1990)
Tilas Bupati Boyolali iki uga tau njabat minangka Komandhan Kodim 0703 Cilacap (1979) lan Dan Dim 0734 Yogyakarta (1982).
Frieda Nuzulia Ratna Hadiyati Frieda Nuzulia Ratna Hadiyati ya iku salah siji dosén Undip kang lair ing Semarang, 19 Mei 1956 lan agamané Islam
Dhéwéké alumni Fakultas Psikologi UI Jakarta lan wis tau kuliyah S2 ing Fakultas Pasca Sarjana UGM Yogyakarta
Kèjaba dadi dosén FISIP Undip, dhéwéké uga dadi Ketua Badan Konsultasi Mahasiswa Undip, Penanggung Jawab Jasa Psikologi Undip lan Wakil Ketua Ikatan Sarjana Psikologi Indonesia Cabang Jateng
Dhéwéké uga dadi Ketua Unit G&C Badan Koordinasi Pembinaan Pemuda dan Anak Remaja Tingkat 1 Jateng, lan dadi konsulén psikologi ing pirang-pirang surat kabar lan radio.
Junaidi Hadirahardja Junaidi Hadirahardja (lair ing Kebumen, 10 Agustus 1943), lair saka keluarga sudagar, Awit cilik wis sinau dodolan
Saka SMEA nganthi STIA-LAN, dhéwéké terus ngèmbangakè dodolan bakal bathik marang kancané
sakwisé rampung kuliah ing Akademi Koperasi Yogyakarta, inggih bareng kaliyan ketompo dadi pegawé ing Kantor Koordinator Pembangunan Masyarakat Transmigran Transkopemada daerah istimewa Aceh taun 1965
Wektu bali marang Jakarta ngarsa Kepala Seksi Konsolidasi wonten ing Transkopemada kaliyan nyambi kuliah ing STIA-LAN Jakarta
SD lan SMP ing Kebumen
Rampung SMA ing Yogyakarta lan lulus saking Akademi Koperasi Yogyakarta taun 1961 Lulus STIA-LAN Jakarta taun 1971
Wonten ugi Pendidikan "Bussines Administration" taun 1968, "Training Seminar of Human Resettlement" taun 1969, "Appraisal Course" taun 1974, kursus Pendidikan Transmigrasi taun 1977.
Amen Budiman Amen Budiman, (lair 24 Mei 1948) yaiku pawongan kang nyeksèni laire pira-pira kutha ing tlatah Jawa, antarane Jepara, Brebes, lan Temanggung
Kurang luwih 60 buku judul buku wis ditulis
Dhèwèké uga aktif ning organisasi Yogyakarta
Seminar Tuyul kang dipandhegani dening Amen Budiman dirasa ora ilmiah, lan di glendheng mrana-mrene
Nanging kaanan kaya mangkono, ora dadekake dhèwèké kendho minangka Ketua Yayasan Parapsikologi Semesta Semarang
Kedadeyan liyane, dhèwèké uga nate mandhegani festival Daya Linuwih, sing njalari dhèwèké disidang ning pengadilan
Ora klangan akal, dhèwèké kerep ngadakake pameran kang magepokan karo sejarah.
Soeyatno Pedro Hadi Soeyatno Pedro Hadi (lair ing Solo,15 Maret 1943) ya iku salah sawijining pandhéga lairé Organisasi Persatuan Radio Swasta Jateng (PRSJT)
Dhéwéke uga dadi PRSSNI (Persatuan Radio Siaran Swasta Niaga Indonesia) kaping siji watara rong période
Saking tresnane karo radio, dhéwéke uga ngrambah ana ing program KB
Taun 1972-1974 lumebu PKBI minangka MAVU "(Mobile Audio Unit)," nganti saiki dadi Dhirektur Pelaksana PKBI Jateng
Dhéwéké uga dadi Wakil Ketua SOKSI Jateng (1977-saiki) sarta Direktur Utama lan Penanggung Jawab Radio Radiks 99".
Ing taun 1914, ing pamrentah Rakhmonberdi Madazimov, bebarengan karo guru saka sekolah Osh saka Ruslan, Baltykhodzhoy Sultanov ngedegake grup téater
Direktur arti kawitan rombongan teater Madazimov Rakhmonberdi yaiku pangadeg lan organizer gerakan teater pisanan ing Kirgizstan
Babur Theatre ing Osh minangka teater paling tuwa ing Asia Tengah, sawisé Theatre Drama Theatre diwenehi jeneng sawise Hamza ing Tashkent (didegake ing 1913-27 Februari 1914).
Waleed Al-Husseini Waleed Al-husseini ( 25 Juni 1989) iku sawijining penyair, penulis essay, lan blogger saka Palestina
Ing Oktober 2010, Otoritas Palestina nyekel dhèwèké amarga diduga ngolok-olok marang Islam ing Facebook lan ing posting blog; Penangkapané dianakaké perhatian internasional
Dhèwèké banjur lolos menyang Perancis, ing ngendi dhèwèké bisa nglamar suaka
Ing taun 2013, dhèwèké ngadegake Dhéwan Ex-Muslim Prancis, lan ing taun 2015 dhèwèké nulis buku kapisané, Blasphémateur! : les prisons d'Allah babagan pengalamannya.
Wong Kurdhi ing Kanadha Wong Kurdhi ing Kanadha ngrujuk marang wong asli Kurdhi utawa katurunan Kurdhi sing dedunung ana ing Kanadha.Wong Kurdhi ing Kanadha cacahé ana 11.685 wong miturut Sènsus Kanadha ing taun 2011, lan akèh-akèhé dumadi wong Kurdhi saka Irak, ngluwihi cacahé wong Kurdhi saka Turki, saka Iran, lan saka Suriah.Ing Kanadha, imigrasi wong-wong Kurdhi iki amarga anané Perang Iran-Irak, Perang Teluk lan
anané Perang Iran-Irak, Perang Teluk lan Perang Sipil Suriah
Amarga iku, akèh wong Kurdhi saka Irak sing ngalih menyang Kanadha marga anané perang sing ora rampung-rampung lan panindhesan wong Kurdhi lan wong Shiite dening pamaréntah Irak
Kaya wong-wong Kanadha sing asalé saka Asia Kulon, wong Kurdhi ing Kanadha sacara resmi diwedharaké minangka , tanpa ngélingi rupané.
Asian Kung-Fu Generation Asian Kung-Fu Generation (アジアン・カンフー・ジェネレーション, Ajian Kanfū Jenerēshon, stylized as ASIAN KUNG-FU GENERATION) (アジアン・カンフー・ジェネレーション, "Ajian Kanfū Jenerēshon", stylized as ASIAN KUNG-FU GENERATION) iki Japanese alternatif rock band kawangun ing Yokohama, Jepang, ing taun 1996
Saksuwéné karir, band iki wis kapérang saka vokalis Masafumi Gotō, gitaris Kensuke Kita, bassis Takahiro Yamada, lan "drummer" Kiyoshi Ijichi
Miwiti saka band kampus, Asian Kung-Fu Generation ngerilis séri saka sawijining EPs nampilaké lirik biasane dinyanyikaké ing Inggris
Ing taun 2002, band iki ngerilis sing utama-label EP debut "Hōkai Amplifier", saka kuwi band iki nyanyikaké lirik ing basa Jepang
Modhél musik band iki dipengaruhi déning seminal lagu rock alternatif Kulonan kaya indie rock Jepang lokal lan punk
Laguné band iki kapangaruh saka manéka aspèk saka aliran, paling umum nganggo tempo cepet lan gitar "riffs "karebèn nambahi ritme lan lirik emosional
Senadyan musiké saka indie, band iki wis moncèr lan èntuk kritik
Asian Kung-Fu Generation wis dikutip minangka salah sawijining band sing paling apik, band modern rock sing paling satimbang sing metu saka Jepang ing taun 2000-an.
PSIL Lumajang Persatuan Sepak bola Indonesia Lumajang (disingkat PSIL Lumajang) ya iku sawijining tim bal-balan kang basise ana ing kutha Lumajang sing saiki main ing Liga Nusantara Cathetan suku
PSIL Lumajang ing Facebook
Alexis Tsipras Alexis Tsipras (Yunani: Αλέξης Τσίπρας; lair 28 Juli 1974) iku pulitikus Yunani kang lungguh minangka Nayakotama Yunani kawit 2015 nganti 2019
Minangka wong sosialis, Tsipras dadi pangarepé parté pulitik Yunani aran SYRIZA 2009 nganti 2023 Tsipras lair ing Athína ing 1974
Dhèwèké lumebu Kanoman Kuminis Yunani ing wekasané dasawarsa 1980
Ing wiwitané dasawarsa 1990, dhèwèké giyat ing jagat pulitik mligi minangka juru wicara ing protès-protès kang nulak rancangan owah-owahan gedhèn-gedhèn tumrap pangajaran
Dhèwèké nyinau tèhnik sipil ing Universitas Tèhnik Kabangsan Athína, lulus ing 2000, lan nerusaké sarjana ing babagan tata kutha lan wewengkon
Dhèwèké nyambut gawé minangka insinyur sipil ing indhustri yeyasan kang kapernah ing Athína
Saka 1999 nganti 2003, Tsipras dadi panitra Kanoman Synaspismos
Dhèwèké tinanggenah lid Panitya Pokok Synaspismos ing 2004, banjur lumebu ing Kapanitran Pulitisé Synaspismos
Ing pilihan umum enggonan 2006, dhèwèké minangka caloné SYRIZA kanggo kalungguhan Walikutha Athína lan menang 10,5%
Ing 2008, dhèwèké kapilih dadi pangarepé SYRIZA, nggantèni Alekos Alavanos
Dhèwèké tembé kapilih lumebu Parlemèn Yunani, makili Athína A, ing 2009 lan kapilih manèh ing Mèi lan Juni 2012, banjur dadi Pangarepé Oposisi lan yasa kabinèt wayangan
Ing Januwari 2015, SYRIZA kanthi dipandhégani Tsipras menangaké pilihan umum lègislatif, olèh 149 saka 300 kursi ing Parlemèn Yunani lan nggawé kowalisi karo Parté Rakyat Yunani Mardika (Yunani: Ανεξάρτητοι Έλληνες)
Pitung sasi ndungkap mangsané linggih minangka Nayakotama, dhèwèké kélangan pérangan gedhéné sengkuyungané amarga ana pambaléla ing intraparté
Rikala 20 Agustus 2015, Tsipras sèrèh lan ngatur pilihan umum rikat kang kalakon ing sasi candhaké
Ing pilihan umum Sèptèmber 2015, SYRIZA bali menang lan olèh 145 saka 300 kursi lan mbalèni nata kowalisiné karo Parté Rakyat Yunani Mardika
Minangka Nayakotama, dhèwèké ngawasi rundhingan bab krisis utangé Pepréntahan Yunani
Dhèwèké uga miwiti réferèndhum kanggo nylametaké ékonominé Yunani nganggo dana talangan saka mancanagara ("bailout") lan ngadhepi krisis wong ngungsi ing Éropah
In 2015, dhèwèké dipilih kalawarta "TIME" minangka salah siji saka 100 wong kang banget mrabawani ing jagat
Tsipras minangka Nayakotama Yunani sok kadakwa luput amarga kapeksa nampa rékadaya-rékadaya pangéman supaya nagarané slamet, nanging tandangé ora jumbuh karo jangjiné sadurungé pilihan umum
Dhèwèké uga kadakwa kang njalari masalah ékonomi Yunani sangsaya ndadra
Yunani wis kélangan 25% saka GDP-né kawit wiwité krisis
Kala nom lan karir
Tsipras lair ing 28 Juli 1974 ing Athína
Kulawargané asli siji désa ing cedhak Babaeski ing tlatah Thraki Wétan ing Turki
Nalika kalakon konpènsi ijol warga antarané Turki lan Yunani, kulawargané kapeksa boyongan saka Turki menyang Yunani
Bapaké aran Pavlos lair ing Epirus lan minangka kontraktor pagawéan gedhé tumrap praja
Ibuné lair ing Eleftheroupoli
Tsipras lumebu Kanoman Kuminis Yunani ing wekasané dasawarsa 1980
Ing kawitané dasawarsa 1990, minangka murid Pamulangan Luhur Multidhisiplin Ampelokipoi, dhèwèké giyat ing kagiyatan pulitik kaya ta mbaléla lan ngejègi pamulangan minangka panulaké tumrap ukum kang kontropèrsil wetoné Mantri Wiyata Vassilis Kontogiannopoulos
Tsipras dadi luwih kondhang minangka wakilé obah-obahan siswa kawit diundhang juru warta Anna Panagiotarea minangka dhayoh ing gelaran wicara télévisi.
Sasuwéné wawan wicara, Panagiotarea kandha ora blaka yèn Tsipras ora burus anggoné mbélani hak siswa pamulangan madya lan luhur kanggo absèn tanpa perlu idin wong tuwa
Ariwarta lan pulitikus oposisi sok nitik Tsipras ora sembada amarga nalika enom dhèwèké minangka aktipis murih bisaa pamulangan praja lelahanan (gratis), nanging nalika wis dadi Nayakotama dhèwèké luwih milih nyekolahaké anaké ing pamulangan swasta
Tsipras sinau tèhnik sipil ing Universitas Tèhnik Kabangsan Athína (UTKA), lulusan 2000, sadurungé miwiti sinau pascasarjana bab tata kutha lan wewengkon sawisé njupuk MPhil antardhépartemèn ing Pamulangan Arsitèktur UTKA
Sinambi sinau ing pascasarjana, dhèwèké wiwit nyambut gawé minangka insinyur sipil ing bab indhustri yeyasan
Dhèwèké nulis sawenèh studhi lan proyèk mawa irah-irahan kutha Athína
Nalika mahasiswa, Tsipras mèlu jajaran obah-obahan kiping kiwa ("left wing") mligi ing grup aran "Enceladus" (Yunani: Εγκέλαδος) kang giyat manèh
Minangka lid grup mau, dhèwèké banjur kapilih tumrap paheman èksekutif ing sarékat mahasiswa Pamulangan Tèhnik Sipil UTKA lan tumindak minangka wakil mahasiswa ing Sénat Universitas
Saka 1995 tekan 1997, dhèwèké minangka lid pethingan ing Rad Séntral saka Sarékat Mahasiswa Kabangsan Yunani (EFEE)
Sawisé Parté Kuminis Yunani metu saka kowalisi Synaspismos ing 1991, Tsipras panggah ing kowalisi iku
Ing Mèi 1999, dhèwèké dadi panitra kapisan ing golongan kanoman Synaspismos aran Kanoman Synaspismos
Ing mangsa iku, dhèwèké minangka sèntris
Mangkonoa, ing tembé nalika dadi lurahé Synaspismos, dhèwèké kasuwur ndhoyong marang kiping kiwa radhikal
Dhèwèké menang akèh pangaji nalika iku
Ing Nopèmber 2003, kalungguhané digantèni Tasos Koronakis lan dhèwèké ngalih menyang parté babon
Minangka panitra Kanoman Synaspismos, dhèwèké katut ing rékadaya yasa Forum Sosiyal Yunani lan akèh laku protès nulak globalisasi néyoliberal
Ing Dhésèmber 2004 ing Konggrès Synaspismos 4, dhèwèké kapilih dadi lid Kumite Pulitik Séntral saha lid Kapanitran Pulitik parté iku
Ing Kapanitran Pulitik iku, dhèwèké minangka kang tanggung jawab ing babagan panggulawenthahan (pangajaran) lan kanoman
Tsipras tembé lumebu ing pulitik Yunani ilèn baku ("mainstream") ing mangsa pilihan umum enggonan 2006
Nalika iku, dhèwèké nyalonaké dadi Walikutha Athína sarana kampanyé "Anoihti Poli" (Yunani: Ανοιχτή Πόλη, "Kutha Binuka") saka parté SYRIZA
Dhèwèké olèh swara 10,51% saka warga Athína lan mandheg ing tataran katelu
Tsipras olèh kalungguhan ing rad Kuthamadya Athína amarga jenengé kapacak ing urutan siji ing pratélané parté SYRIZA
Dhèwèké ora nyalonaké dadi lid Parlemèn Yunani nalika pilihan umum 2007, nanging milih ngrampungaké mangsa kalungguhané minangka lid rad Kuthamadya Athína
Tsipras kapilih dadi lurahé Synaspismos ing konggrès kalima ing 10 Pèbruwari 2008 amarga lurah sadurungé, Alekos Alavanos, mutusaké sèlèh jalaran alesan pribadi
Tsipras dadi lurah Synaspismos nalika umur 33, mula karan lurah enom dhéwé ing parté pulitik Yunani kawit 1931
Ing pilihan umum 2009, dhèwèké kapilih lumebu ing Parlemèn Yunani tumrap tlatah Athína A lan ing tembé kapilih mutlak dadi lurahé golongan parlemènter SYRIZA
Tsipras mandhégani SYRIZA lumantar pilihan umum 2012, nyeksèni alihan swara 22% menyang parténé, lan dadi Pangarep Oposisi lan lurah Kabinèt Wayangan Alexis Tsipras
Ing Dhésèmber 2013, Tsipras minangka calon kapisan kang diusulaké GUE/NGL (Kiwa Manunggal Éropah/Kiwa Ijo Nor) tumrap kalungguhan présidhèn ing Komisi Uni Éropah
Olèhé dicalonaké iku kanggo pilihan umum tumrap Parlemèn Éropah ing Mèi 2014 kang bakal ditindakaké nagara-nagara gegelitané Uni Éropah
Tsipras kampanye minangka siji-sijiné calon saka nagara-nagara tapel wates kidul.
Ing kawitan Mèi 2014, ing siji sesorah ing Berlin, dhèwèké njlèntrèhaké manéka rupa kalungguhané kanggo lumawan ilèn pulitik néyoliberal ing Éropah kang diwengku (didhominasi) Merkel
Tsipras tetawa rancangan owah-owahan gedhé kang luwih becik tumrap wong Éropah kang bakal katon 10 taun bésuk
Dhèwèké nyebut péhak-péhak kang ora kuwawa nangani krisis ardana ("financial") saka 2008 tekan 2014 kang njalari wong tuna karya akèhé ora kinira mligi ing Uni Éropah
Sesorahé nganggo basa Inggris ing arepé wong-wong Jerman lan kanggo kasiyaraké ing saindengé Éropah
Sanajan menang ing Yunani, kanthi menang enem saka 21 kursi Yunani ing Parlemèn Éropah, GUE/NGL mandheg ing urutan kalima ing saindengé Éropah
Mangsa kapisan (Januwari–Agustus 2015)
SYRIZA nalika dipimpin Tsipras menang pilihan umum kang kagelar ing 25 Januwari 2015, sanajan kurang rong kursi supaya dadi mayoritas ing parlemèn
Ésuké, Tsipras ngadani mupakatan karo parté Yunani Mardika, kang kondhang minangka populis kiping tengen ("right wing"), saperlu yasa kowalisi
Ing dina kang padha, minangka Nayakotama kang enom dhéwé ing sajarah Yunani kawit 1865, dhèwèké dikepyakaké Présidhèn Karolos Papoulias nganggo ukara "Ingsun mratélakaké lumantar jeneng, kaurmatan, lan budi ingsun bilih sedya njunjung undhang-undhang lan ukum-ukumé." Tsipras uga minangka nayakotama kapisan kang nganggo sumpah kalungguhan sipil, dudu sumpah kalungguhan agama
Kang mangkono nandhani sudané prabawané budaya upacara ortodhok Yunani
Sanajan kandha yèn parténé isih sesambungan becik karo gréja, dhèwèké njalari gendra nalika patemon karo Mahabiskop Ieronymos
Tsipras mratélakaké yèn dhèwèké ora bakal nganggo sumpah kalungguhan agama amarga dhèwèké atéis kang ora pikrama sarana upacara agama lan ora mbaptis anak-anaké
Kang kapisan ditindakaké Tsipras sawisé kepyakan iku nekani Sasana Panambegan ("memorial") Kaisariani
Dhèwèké ndokok mawar abang kanggo mèngeti wong 200 kang mbélani Yunani kang diperjaya Wehrmacht Jerman ing 1 Mèi 1944
Ing patemon kapisan saka kabinèt anyar, Tsipras ngumumaké prakara-prakara kang kudu tinengenaké pepréntahan saperlu ngrampungi "krisis kamanungsan" ing Yunani, rundhingan-rundhingan karo Uni Éropah lan IMF kanggo ngambali nata utangé Yunani, lan pangecaké jangji-jangjiné SYRIZA kaya déné mbusek niti-niti swastanisasi saka pepréntahan sadurungé
Ing 3 Pèbruwari, Tsipras nindakaké lawad prajan ("state visit") resmi kang kapisan marang Nayakotama Itali Matteo Renzi ing Roma
Wong loro iku nggelar pasamuwan près ("press conference") barengan kanggo nyatakaké rasa prihatiné tumrap rékadaya pangéman kang dicakaké Kumisi Juncker lan wènèh panemu manawa undhak-undhakan ékonomi minangka sawiji cara kanggo metu saka krisis
Sarampungé pasamuwan près, Renzi mènèhi Tsipras bebungah dhasi Itali
Tsipras, kang kaciri amarga ora tau nganggo dhasi, ngaturaké panuwun marang Renzi lan kandha bakal nganggo dhasiné ing acara slametan nalika Yunani kasil ngambali rundhingan bab rékadaya pangéman mau
Ing 20 Pèbruwari, Eurogroup mupakatan karo Yunani saperlu ndawakaké mangsa dana talangan Yunani nganti patang sasi
Tsipras uga martakaké lungané menyang Mosko ing 8 April saperlu ngéntukaké panyengkuyungé Ruslan
Ing 31 Mèi, Tsipras njlèntrèhaké panyruwéné lan rancangané minangka dudutan saka kadadéan-kadadéan kawit pamilihan umum
Pepuntoning panemuné ya iku ana saorané rong gegayuhan kang adu arep kanggo integrasi Éropah
Leloroné ora silih laras lan ana péhak mirunggan kang duwé "obsèsi" anggoné ngecakaké program tèhnokratiké dhéwé
Ing 22 Juni, Tsipras medharaké proposal Yunani kang anyar, kang isiné kalebu ngundhakaké umur pènsiyunan baka sathithik dadi 67 lan matesi pènsiyun gasik
Proposal mau uga nawa owah-owahan gedhé ing tata pajeg winuwuhan aji ("value-added-tax") supaya tarip pokoké dadi 23 persèn
Ing 29 Juni, bang-bang Yunani panggah tutup lan Tsipras kandha manawa tindakan mangkono kanggo ngendhalèni pawitan
Dedagangan panduman ("stocks") lan obligasi ("bonds") Yunani uga kaendheg
Réferèndhum bab dana talangan ("bailout").
Ing 27 Juni 2015, Tsipras ngumumaké réferèndhum kanggo mutusaké kudu-orané Yunani nampa wewaton dana talangan kang diusulaké Kumisi Juncker barengan karo IMF saha Bang Séntral Éropah
Tsipras mrayogakaké wong-wong supaya mènèhi swara "Ora"
Ing 3 Juli, dhèwèké sesorah ing sangarepé udakara wong 250.000 ing alun-alun Syntagma ing arepé parlemèn
Ing kono, dhèwèké nulak pepéliké sawatara pangarep, ya iku yèn kasilé pilihan umum ing dina Minggu iku "Ora", Yunani bisa katundhung saka laladan yuro ("Eurozone")
Dhèwèké ngumumaké "Ing dina Minggu, awak dhéwé ora mung mutusaké supaya tetep ing Éropah, nanging awak dhéwé mutusaké supaya panggah urip luhur ing Éropah"
Kasilé réferèndhum ya iku 61,3 persèn milih "Ora." Fidel Castro ngirimi Tsipras layang slamet kawit wijayané swara "Ora"
Ing layang iku, dhèwèké kandha yèn sudirané wong Yunani dadi gumuné wong-wong Amérikah Latin lan Karibiyah
Mupakatan bab dana talangan
Sarampungé rundhingan sawatara dina, ing 13 Juli 2015 Tsipras wusana mupakatan karo péhak kang nyilihi dhuwit
Yunani bakal olèh silihan dhuwit kèhé 82 nganti 86 milyar yuro kang bakal kawènèhaké baka sathithik kawit 2015 nganti Juni 2018
Sawaliké, Yunani kudu (1) ngundhakaké pajeg-kawuwuhan-aji utawa VAT, (2) ngowahi tata pènsiyun, (3) mesthèkaké ELSTAT bisa lumaku mardika, (4) ngethok blanja nagara supaya olèh punjulan ("surplus"), (5) nganyari pangadilan supaya putusan bisa ginawé rikat, (6) nganut owah-owahan kang diusulaké OECD, (7) njabut pranatan-pranatan kang diabsahaké Tsipras kajaba pranatan kang gegayutan "krisis kamanungsan", (8) ngambali mawiti bang-bang, (9) nindakaké swastanisasi marang barang-barang darbéné nagara kang
swastanisasi marang barang-barang darbéné nagara kang ajiné 50 milyar, lan (10) nyuda blanja ing babagan publik
Kanthi mangkono, Tsipras bakal olèh pakèt Juncker kang ajiné 35 milyar yuro kang ancasé kanggo nulungi tuwuhé ékonomi Yunani
Pepréntahan Yunani kang diwengku parté SYRIZA iku nampa pakèt dana talangan kang isiné ngethok dana pènsiyun luwih akèh lan ngundhakaké pajeg
Prakara iku kang ditulak wong Yunani nalika réferèndhum
Ing 14 Agustus, parlemèn Yunani nyengkuyung mupakatan dana talangan kang anyar, sanajan punjul 40 lid parlemèn saka parté SYRIZA milih nulak mupakatané lan Tsipras kudu gumantung marang panyengkuyungé oposisi kang pro-Uni Éropah kaya ta parté Dhémokrasi Anyar, To Potami, lan PASOK
Tsipras ngandhani lid parlemèn manawa nagara lagi ngadhepi rong pilihan antarané "panggah urip utawa nglampus dhiri." Dhèwèké uga kandha, "Aku duwé rasa-pangrasa kang pramana manawa prayogané kita nampa iku (dana talangan) ing kaanan Éropah saiki kang kuwasané satimbang lan ing kaanan ékonomi lan lara ardana kang kaener marang kita." Sèrèh
Ing 20 Agustus 2015, Tsipras sèrèh saka Nayakotama Yunani amarga pambalélané lid-lid parlemèn saka parténé dhéwé, SYRIZA, lan ngumumaké pilihan umum rikat
Dhèwèké ngumumaké resmi kanthi siniyaraké ing télévisi
Sawurungé parté-parté oposisi yasa pepréntahan, Vassiliki Thanou-Christophilou tinanggenah Nayakotama-antara nganti pilihan umum bisa katindakaké
Sanajan ing pilihan umum sadurungé olèh sathithik, mung 57% lumawan 64%, Tsipras olèh swara kuwat ing pilihan umum 20 Sèptèmber
Parté SYRIZA olèh 35,50% swara, kang cukup kanggo y yasa kowalisi karo ANEL
Aliya saka iku, ing pepréntahan kang, Tsiprassipras nanggenah Dimitris Kammenos, pulitikus ANEL, minangka wakil mantri pambangunan, pangangkudan, lan jejaringan
Pamilihé iku njpadudonianemu amarga Kammenos kaciri anti wong Yahudi, rasis, lan samatrasa ("homophobic")"ocèhan-ocèhané"ndhané ing Twitter, kaya ta ndakwa yèn wong Y"i"a"u"i"kang" kang nindakaké gègèr 9/11
Panulak tumrap dhèwèké wusana meksa Kammenos mundhur